** Ministerul Mediului, Padurilor si Apelor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Ilfov** |

Nr. iesire: 784 /………04.2020

DRAFT

# DECIZIA ETAPEI DE ÎNCADRARE

**Nr. ..... din 10.04.2020**

Ca urmare a solicitării de emitere a acordului de mediu adresată de PISTOL MARGARETA**,** cu domiciliul în Buftea, strada Oltului nr. 9, bl. 5, sc. B, et. 3, ap. 12, judetul Ilfov, pentru proiectul, înregistrată la A.P.M. Ilfov cu nr. 784 din 20.01.2020 si a completarilor ulterilor, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

autoritatea competentă pentru protecția mediului **A.P.M. Ilfov decide**, ca urmare a consultărilor desfăşurate în cadrul şedinţei Comisiei de Analiză Tehnică, din data de: 08.04.2020, că proiectul *„***Construire hala depozitare si spatii administrative (DC11, DC12, DC13, DC14, DC15, DC16), casa poarta, bransamente utilitati, amenajare incinta, imprejmuire si organizare de santier”** propus a fi amplasat în judeţul Ilfov, Oras Buftea, strada Sperantei, T51, P461, judetul Ilfov, **nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 10 a);

**b).** proiectul nu se incadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**a)** proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

1. nu s-a emis decizia elaborarii studiului de evaluare a impactului asupra corpurilor de apa.

**1.Caracteristicile proiectului:**

***1.1Descrierea proiectului:***

Proiectul prevede o constructie hala depozitare produse nealimentare si spatii

administrative (DC11, DC12, DC13, DC14, DC15, DC16), casa poarta, bransamente utilitati, amenajare incinta, imprejmuire si organizare de santier si se va dezvolta pe un teren în suprafața de 92694mp.

**Bilanț teritorial:**

- Suprafață totală teren –92694mp - (100%);

- S construita = 17918,50mp

- S construita desfasurata = 18962,50mp

- S parcare/zone stationare tiruri si autoturisme = 7024mp

- S circulatii autoturisme/tiruri = 17430mp

- S accese pietonale, platforma gunoi = 856mp

- S neamenajata, rezervata pentru dezvoltari ulterioare = 19814mp

- S spatii verzi = 29651,80mp

Nr. andocari = 24

Nr. drive-in = 4

Nr. parcari autoturisme = 64

Nr. parcari tiruri = 16

**Utilitățile:**

Asigurarea utilitatilor **apa-canal** pe amplasament reglementata conform Avizului de gospodarire a apelor nr. 243-IF din 24.10.2019, emis de Administratia Bazinala de Apa Arges-Vedea:

Intr-o prima etapa, pana la realizarea retelei publice, proiectantul propune ca sursa alimentare cu apă – doua foraje ce vor fi amplasate in incinta proprietatii.

Alimentarea cu apa pentru stingerea incendiilor se va face din sursa propusa.

Deficitul de apa potabila ca necesarul de apa poate fi asigurat integral din sursa mentionata pentru toate activitatile propuse prin PUZ.

Intr-o prima etapa, pana la realizarea retelei publice de canalizare, apele uzate menajere vor fi colectate prin sistem local de canalizare si apoi vor fi evacuate in bazine vidanjabile etanse.

Apele uzate provenite de pe suprafetele betonate vor fi trecute prin separatoare de hidrocarburi, dupa care, impreuna cu apele pluviale provenite de pe acoperisuri, vor fi evacuate in bazine deschise tip laguna, de unde vor fi evacuate in raul Colentina.

***1.2. Cumularea cu alte proiecte****:* proiecte de dezvoltare a zonei ID – industrie nepoluanta si depozitare.

***1.3. Utilizarea resurselor naturale****:* intr-o prima etapa vor fi amplasate doua foraje.

***1.4. Productia de deseuri****:*

Deseurile generate pe perioada de construire vor fi colectate selectiv intr-un spatiu amenajat si eliminate sau valorificate, dupa caz.

In perioada de functionare, deseurile vor fi colectate selectiv intr-un spatiu special amenajat in incinta prevazut cu platforma betonata si rigola pentru colectarea apelor de spalare, cu evacuarea in reteaua de canalizare a incintei.

Deseurile produse vor fi predate agentilor economici specializati in eliminarea/valorificarea lor.

***1.5. Emisii poluante, zgomot si alte surse de disconfort:***pe perioada executiei lucrarilor emisii vor consta in principal in praf din activitatea de transport, precum si zgomot rezultat din operatiile de construire si din exploatarea utilajelor.

Pentru incadrarea nivelul de zgomot rezultat, in perioada de functionare, in limitele admise pentru functiunea existenta in zona, au fost prevazute urmatoarele masuri: cladirea se va realiza pe structura metalica, inchideri din ISOPAN si timplarie PVC, acoperire cu sarpanta metalica si invelitoare din tabla.

**2.Localizarea proiectului:**

-utilizarea existentă a terenului: teren intravilan, conform PUZ aprobat prin HCL Buftea nr. 227/22.11.2019, zona ID – industrie nepoluanta si depozitare.

-relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere –**nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3.Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

-extinderea impactului: aria geografică şi numărul persoanelor afectate – **nu este cazul.**

-natura transfrontalieră a impactului – **nu este cazul**;

-mărimea şi complexitatea impactului – **redusă**;

-probabilitatea impactului: redusă în timpul realizării lucrărilor de construcţii;

-durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de construcție şi impact relativ redus în timpul funcţionării.

**Condiţiile de realizare a proiectului:**

a). Investiţia şi organizarea de şantier se vor realiza în condiţiile impuse prin certificatul de urbanism nr. 788 din 17.12.2019 emis de Primaria Orasului Buftea, jud. Ilfov şi prin vizele sau acordurile emise de instituţiile menţionate în acesta;

b). Se vor lua măsuri de protecţie antifonică în zona de lucru;

c). După realizarea proiectului terenul afectat organizării de şantier şi terenul aferent spaţiului verde propus prin proiect se va amenaja corespunzător.

d). Se vor amplasa panouri de informare a cetăţenilor asupra viitoarelor construcţii şi modificări ale zonei;

e). Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

f). La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

g).Pe durata execuţiei lucrărilor se vor lua măsuri pentru respectarea normele, standardele şi legislaţia privind protecţia mediului în vigoare (STAS 12574/1987, SR 10009/2017, H.G. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor);

h).Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;

i).Pe toată durata execuţiei şi funcţionării obiectivului se vor respecta prevederile:

* O.U.G. nr.195/2005 privind protecţia mediului aprobată cu modificări de Legea nr.265/2006, cu modificările şi completările ulterioare;
* Legea nr. 211/2011 privind regimul deşeurilor, cu modificările ulterioare.
* Legea nr. 104/2011 privind protecţia atmosferei.
* Ordinului nr.119/2014 emis de Ministerul Sănătăţii, cu modificarile si completarile ulterioare.
* Legea Apelor nr. 107/1196 cu modificarile si completarile ulterioare

j) Indicatorii de calitate ai apelor pluviale epurate, utilizate pentru intretinerea spatiilor verzi, se vor incadra in limitele impuse de HG 188/2002 – Anexa 3 – NTPA - 001/2002, modificata si completata prin HG nr. 352/2005, cu mentiunea ca indicatorii specifici ce urmeaza a fi monitorizati vor trebui sa se incadreze in urmatoarele limite maxim admisibile.

k) Indicatorii de calitate ai apelor evacuate prin vidanjare, se vor incadra in limitele impuse de HG 188/2002 – Anexa 2 – NTPA - 002/2002, modificata si completata prin HG nr. 352/2005, cu mentiunea ca indicatorii specifici ce urmeaza a fi monitorizati vor trebui sa se incadreze in urmatoarele limite maxim admisibile.

l) Se vor respecta prevederile avizului de gospodarire a apelor nr. 234-IF din 24.10.2019 emis de Administratia Bazinala de Apa Arges-Vedea.

m) Se vor respecta prevederile PUZ-ului aprobat cu HCL Buftea nr. 227/22.11.2019.

n) Se va respecta prevederile avizului de amplasament nr. 12/205 din 23.01.2020 emis de Raja S.A. Constanta.

Se instituie zona de protectie a acumularii Mogosoaia pe suprafata cuprinsa intre curba de nivel de 91,60mdMN75 (corespunzatoare cotei Nivelului Normal de Retentie al lacului de acumulare Mogosoaia) si curba de nivel de 92,50mdMN75 (corespunzatoare cotei coronomentului barajului acumularii Mogosoaia).

Se interzice amplasarea in zona inundabila a albiei majore si in zonele de protectie precizate la art. 40 de noi obiective economice sau sociale, inclusiv de noi locuinte sau anexe acestora

Prezentul act de reglementare îşi pãstreazã valabilitatea pe toatã perioada punerii în aplicare a proiectului, în condiţiile în care acesta nu suferă modificări.

**APM ILFOV nu isi asuma responsabilitatea pentru eventualul disconfort creat de viitoarele constructii prevazute prin prezentul proiect.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.

Nerespectarea prevederilor prezentului act de reglementare se sancţionează conform prevederilor legale în vigoare

Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV**

**GABRIELA DOROJAN**

**p. Serviciul Avize, Acorduri, Autorizatii,**

**Corina-Ecaterina Necula-Ciochina**